CELEX: 32004R1006
Language: sl
Date: 2004-05-19 00:00:00
Title: Uredba Komisije (ES) št. 1006/2004 z dne 19. maja 2004 o določitvi, v kakšnem obsegu se lahko ugodi zahtevkom za uvozna dovoljenja, vloženim za podkvoto II za zamrznjeno goveje in telečje meso, predvideno z Uredbo (ES) št. 780/2003

20.5.2004   
            
            
               SL
            
            
               Uradni list Evropske unije
            
            
               L 183/31
            
         
      UREDBA KOMISIJE (ES) št. 1006/2004
   z dne 19. maja 2004
   o določitvi, v kakšnem obsegu se lahko ugodi zahtevkom za uvozna dovoljenja, vloženim za podkvoto II za zamrznjeno goveje in telečje meso, predvideno z Uredbo (ES) št. 780/2003
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 1254/1999 z dne 17. maja 1999 o skupni ureditvi trga za goveje in telečje meso (1),
   ob upoštevanju Uredbe Komisije (ES) št. 2341/2003 z dne 29. decembra 2003, ki odstopa od Uredbe (ES) št. 780/2003, kar zadeva tarifno podkvoto za zamrznjeno goveje in telečje meso z oznako KN 0202 in za proizvode z oznako KN 0206 29 91 (2) in zlasti člena 1(3),
   ob upoštevanju naslednjega:
   Člen 1(2)(a)(ii) Uredbe Komisije (ES) št. 2341/2003 določa, da je količina, za katero lahko odobreni gospodarski subjekti predložijo zahtevek za uvozno dovoljenje v okviru podkvote II za obdobje od 3. do 7. maja 2004, 5 742 ton. Ta količina je bila v skladu s členom 1 Uredbe (ES) št. 385/2004 zmanjšana na 5 708,65929 ton. Ker zaprošeno število uvoznih dovoljenj presega razpoložljivo količino, je treba določiti enoten odstotek znižanja v skladu s členom 1(3) Uredbe (ES) št. 2341/2003 –
   SPREJELA NASLEDNJO UREDBO:
   Člen 1
   Vsakemu zahtevku za uvozno dovoljenje, vloženemu v skladu s prvim odstavkom člena 12(2) Uredbe (ES) št. 780/2003 (3) v obdobju od 3. do 7. maja 2004, se ugodi v višini 3,67984 % zaprošenih količin.
   Člen 2
   Ta uredba začne veljati 20. maja 2004.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 19. maja 2004
      
         
            Za Komisijo
         
         J. M. SILVA RODRÍGUEZ
         
         
            Generalni direktor za kmetijstvo
         
      
   
   
      (1)  UL L 160, 26.6.1999, str. 21. Uredba, nazadnje spremenjena z Uredbo (ES) št. 1782/2003 (UL L 270, 21.10.2003, str. 1).
   
      (2)  UL L 346, 31.12.2003, str. 33. Uredba, nazadnje spremenjena z Uredbo (ES) št. 385/2004 (UL L 64, 2.3.2004, str. 24).
   
      (3)  UL L 114, 8.5.2003, str. 8.